ചരളയില് മഴവെള്ളപ്പാച്ചില് ചെമ്ബകപ്പാറ റവന്യൂ സംഘം സന്ദര്ശിച്ചു എരുമേലി: ശക്തമായ മഴയില് ശനിയാഴ്ച ചരള പ്രദേശത്തേക്ക് വെള്ളം കുത്തിയൊലിച്ചെത്തിയ സംഭവത്തില് റവന്യൂ വകുപ്പ് പരിശോധന. ഡെപ്യൂട്ടി കലക്ടര് മുഹമ്മദ് ഷാഫി ചെമ്ബകപ്പാറ പാറമട സന്ദര്ശിച്ചു. തഹസില്ദാര് ബിനു സെബാസ്റ്റ്യന്, ഡെപ്യൂട്ടി തഹസില്ദാര് അനൂപ് ലത്തിഫ്, വില്ലേജ് ഓഫിസര് ഹാരിസ് എന്നിവരും ഒപ്പമുണ്ടായിരുന്നു. ചെമ്ബകപ്പാറ പാറമടയില് ഉണ്ടായ ഉരുള്പൊട്ടലിനെ തുടര്ന്നാണ് മഴവെള്ളം ഇരച്ചെത്തിയതെന്ന നാട്ടുകാര് പരാതി നല്കിയിരുന്നു. പാറമടയില് മഴവെള്ളം ജനവാസ മേഖലയിലേക്ക് ഒഴുകാതെ തടഞ്ഞുനിര്ത്തിയിട്ടുണ്ടെന്നും ഇത് അപകടസാധ്യത സൃഷ്ടിക്കുന്നതായും നാട്ടുകാര് ആരോപിച്ചിരുന്നു. ഇതിനിടെയാണ് ശനിയാഴ്ച ഉണ്ടായ മഴയില് ചെമ്ബകപ്പാറയില്നിന്ന് താഴ്ന്ന പ്രദേശമായ ചരളയിലേക്ക് മഴവെള്ളപ്പാച്ചില് ഉണ്ടായത്.